Държавен вестник, бр. 66, 2013 г., стр. 21

БРОЙ  66	
Д Ъ Р Ж А В Е Н  В Е С Т Н И К 	
СТР.  21  
Член 3
Сътрудничеството между Република Бъл­
гария и Кралство Мароко в областта на мор­
ското търговско корабоплаване се основава 
на принципите на равноправието, зачитането 
на националния суверенитет, взаимните 
интереси.
Договарящите се страни по всякакъв начин 
съдействат за реализирането на принципа на 
свободата на търговското корабоплаване и се 
въздържат от действия, които биха могли да 
бъдат в ущърб на нормалното развитие на 
международното корабоплаване.
Член 4
Договарящите се страни съдействат за 
установяването на контакти между техните 
предприятия, организации и служби, които 
осъществяват дейност в областта на морския 
транспорт.
Член 5
1. Договарящите се страни се съгласиха:
а) да насърчават участието на кораби на 
Договарящите се страни в морски превози 
между пристанищата на техните страни;
б) да си сътрудничат при отстраняването на 
препятствия, които биха могли да затруднят 
развитието на превозите между пристанищата 
на техните страни;
в) да си съдействат по отношение безопас­
ността на корабоплаването;
г) да не препятстват извършването на 
превози по море от корабите на една от До­
говарящите се страни между пристанищата на 
другата Договаряща се страна и пристанищата 
на трети страни.
2. Разпоредбите на алинея 1 на този член 
не засягат правото на корабите на трети стра­
ни да участват в превозите по море между 
пристанищата на Договарящите се страни и 
пристанищата на трети страни.
Член 6
Клаузите на тази Спогодба не превъзхождат 
ангажиментите, поети от всяка Договаряща се 
страна в рамките на международни организа­
ции или двустранни споразумения, отнасящи 
се, освен всичко останало, до предоставянето 
на транспортни услуги.
Договарящите се страни се задължават 
да се информират взаимно за всеки подобен 
ангажимент.
Член 7
1. Всяка от Договарящите се страни пре­
доставя на корабите на другата Договаряща се 
страна, участващи в международните морски 
превози, същия режим както на собствените 
си кораби по отношение на свободния достъп 
до пристанищата, предоставянето на кейови 
места и на товаро-разтоварно оборудване, 
слизането и качването на пътници, събира­
нето на пристанищни такси и използването 
на услуги, свързани с морското търговско 
корабоплаване.
2. Разпоредбите по алинея 1 на този член:
а) не се прилагат за пристанищата, затво­
рени за чуждестранни кораби;
б) не се прилагат по отношение на дейност, 
която всяка от Договарящите се страни резер­
вира за своите предприятия и организации, 
като каботаж, спасителни операции и влачене;
в) не се отнасят до изключенията от пра­
вилата за задължителен пилотаж;
г) не засягат прилагането на законода­
телството на всяка една от Договарящите се 
страни, отнасящо се до влизането, престоя и 
излизането на чужденци.
Член 8
Всяка Договаряща се страна предприема в 
съответствие със своето национално законода­
телство необходимите мерки за облекчаване 
и ускоряване на морските превози, за предо­
твратяване на необоснованото задържане на 
кораби и за възможното ускоряване и опро­
стяване на уреждането на митническите и 
всички други формалности в пристанищата.
Член 9
1. Документите, които удостоверяват на­
ционалността на корабите, мерителното 
свидетелство и другите корабни документи, 
издадени или признати от едната Договаряща 
се страна, се признават и от другата Догова­
ряща се страна.
2. Корабите на едната Договаряща се стра­
на, които са снабдени със законно издадени 
тонажни сертификати, на основание Между­
народната конвенция за тонажно измерване 
на корабите от 1969 г. се освобождават от 
ново измерване в пристанищата на другата 
Договаряща се страна. Тези сертификати се 
приемат за база при изчисляването на прис­
танищните такси. 
3. Договарящите се страни си запазват 
правото да извършват контролно измерване 
на корабите при съмнение за несъответствие 
между данните в мерителното свидетелство 
и действителните характеристики на кораба. 
Член 10
Всяка от Договарящите се страни признава 
удостоверенията за самоличност на моряците, 
издадени от компетентните власти на другата 
Договарящата се страна.
Такива удостоверения  за самоличност са: 
за Република България – Моряшки паспорт 
(Seamen’s passport);
за Кралство Мароко – Моряшка книжка 
(„Le Livret Maritime“).
Този документ гарантира на моряците об­
ратно влизане в страната, която го е издала.